Ο **Βλαντιμίρ Κωνσταντίνοβιτς Μινέεφ** (στα ρωσικά: Влади́мир Константи́нович Минее́в‎‎
, γεν. στις 16 Φεβρουαρίου του 1990) είναι Ρώσος κικ μπόξερ κατηγορίας μεσαίων βαρών και αθλητής μεικτών πολεμικών τεχνών.

Βιογραφικά στοιχεία και καριέρα
-------------------------------

Ο Βλαντιμίρ Μινέεφ γεννήθηκε στην πόλη Γεκατερινμπούργκ της κεντρικής Ρωσίας, από όπου σύντομα μετακόμισε μαζί με τους γονείς του, για να μείνουν στο Σαράνσκ. Τόσο οι δυο του γονείς όσο και ο μεγαλύτερός του αδελφός ήταν γιατροί. Όπως θυμάται ο ίδιος ο Μινέεφ, ο ίδιος ήταν πολεμιστής από τα παιδικά του χρόνια, καθώς δεν περνούσε ούτε μια μέρα χωρίς να τσακωθεί με κάποιον. 

Ο Βλαντιμίρ Μινέεφ έχει κατακτήσει πολλά ερασιτεχνικά μετάλλια στο άθλημα του κικ μπόξινγκ, ενώ δύο φορές ανακηρύχθηκε πρωταθλητής Ευρώπης, το 2008 στην Πορτογαλία και το 2012 στην Τουρκία. 

Στις 5 Δεκεμβρίου του 2009, Μινέεφ απέκλεισε τον Λευκορώσο Σεργκέι Ζελίνσκι από τον δεύτερο γύρο και κέρδισε το παγκόσμιο πρωτάθλημα W.A.K.O. Pro K1. 

Το 2012, αντιμετώπισε τον Γερμανό Ντάνιελ Ντόρερ για τον τίτλο βαρέων βαρών W.K.A. Ο Ντόρερ επέζησε από ένα συγκλονιστικό δεξί κροσέ στον δεύτερο γύρο και ο Μινέεφ κέρδισε τον αγώνα με ομόφωνη απόφαση μετά από τρεις γύρους. 

Ο Μινέεφ αντιμετώπισε επίσης τον Τούρκο Αλί Τσενίκ στο *Νύχτες Πάλης: Μάχη της Μόσχας 9* στη Μόσχα της Ρωσίας στις 15 Δεκεμβρίου 2012. Ο Μινέεφ έπεσε κάτω στον δεύτερο γύρο, αλλά ήταν καλύτερος στον πρώτο και τον τρίτο γύρο και κέρδισε έναν επιπλέον γύρο. Ο επιπλέον γύρος κατέληξε με νοκ ντάουν του Τσενίκ και την τελική νίκη του Μινέεφ.   

Ο Μινέεφ αντιμετώπισε τον Ολλανδό Revanho Blokland στο *Νύχτες Πάλης: Μάχη της Μόσχας* στις 23 Φεβρουαρίου 2013 και κέρδισε.  

Αντιμετώπισε επίσης τον Βραζιλιάνο Thiago Beowulf για το Πρωτάθλημα Κικ Μπόξινγκ Βαρέων Βαρών WKN στο *Νύχτα Πάλης* *Σεν Τροπέ* στο Σεν Τροπέ της Γαλλίας στις 4 Αυγούστου 2013,  όπου και κέρδισε. 

Παρέμεινε Πρωταθλητής Κικ Μπόξινγκ Βαρέων Βαρών WKN στους αγώνες *Νύχτα Πάλης: Μάχη της Μόσχας* XV στη Μόσχα της Ρωσίας στις 28 Μαρτίου 2014, νικώντας τον Sergej Maslobojev με απόφαση της πλειοψηφίας.  

Τέλος κέρδισε τον Μιχαήλ Τουτέρεφ στο *Νύχτα Πάλης* *Σεν Τροπέ* *II* στο Σεν Τροπέ στις 4 Αυγούστου 2014.

Βιβλιογραφικές αναφορές
-----------------------

1. ↑  «Vladimir Mineev - the future of Russian MMA». Αρχειοθετήθηκε από το πρωτότυπο στις 7 Μαΐου 2021. Ανακτήθηκε στις 6 Μαΐου 2021.
2. ↑  «Official WAKO results». wakoweb.com. Αρχειοθετήθηκε από το πρωτότυπο στις 1 Νοεμβρίου 2011. Ανακτήθηκε στις 20 Νοεμβρίου 2012.
3. ↑  «VLADIMIR MINEEV (RUSSIA) NEW WORLD CHAMP K1 +94KG». wakopro.org. 10 Δεκεμβρίου 2009. Αρχειοθετήθηκε από το πρωτότυπο στις 20 Φεβρουαρίου 2014. Ανακτήθηκε στις 20 Νοεμβρίου 2012.
4. ↑  «Mineev brings another kickboxing title to Russia». rt.com. 15 Ιουλίου 2012. Ανακτήθηκε στις 20 Νοεμβρίου 2012.
5. ↑  Dave Walsh. «Fights To Watch In December: Part 2». LiverKick.com.
6. ↑  Dave Walsh. «Fight Nights - Battle at Moscow 9: Mineev, Stetsurenko, Ramazanov». LiverKick.com.
7. ↑  Dave Walsh. «Vladimir Mineev Survives Knockdown, Beats Ali Cenik». LiverKick.com.
8. ↑  Dave Walsh. «Ten Kickboxing Fights to Watch in February». LiverKick.com.
9. ↑  Dave Walsh. «Weekend Results from Russia: Mineev, Allazov, El Gaoui, Ignashov Win». LiverKick.com.
10. ↑  Dave Walsh. «Jerome Le Banner, Arnold Oborotov and Stefan Leko in Action in France Next Month». LiverKick.com.
11. ↑  Dave Walsh. «Jerome Le Banner Stops Vitaly Akhramenko in France». LiverKick.com.
12. ↑  «Leading show in Russia 'Fight Nights' sanctions with WKN». Αρχειοθετήθηκε από το πρωτότυπο στις 6 Φεβρουαρίου 2015. Ανακτήθηκε στις 6 Μαΐου 2021.
13. ↑  «WKN Russia - Sergej Maslobojev to challenge Vladimir Mineev for his WKN World Title at Fight Nights Battle 15 in Moscow». Αρχειοθετήθηκε από το πρωτότυπο στις 22 Φεβρουαρίου 2014. Ανακτήθηκε στις 6 Μαΐου 2021.
14. ↑  Dave Walsh. «LiverKick - Saint-Tropez Fight Night II set for Aug 4th». Αρχειοθετήθηκε από το πρωτότυπο στις 21 Νοεμβρίου 2015. Ανακτήθηκε στις 20 Νοεμβρίου 2015.

Εξωτερικοί σύνδεσμοι
--------------------

* Προφίλ στο FightLife.ru